Ľuboš Micheľ

Mgr. Ľuboš Micheľ  (* 16. máj 1968, Stropkov) je bývalý slovenský futbalový rozhodca a bývalý poslanec Národnej rady Slovenskej republiky. Pravidelne rozhodoval zápasy Ligy majstrov, pričom vrcholom bolo finále Ligy majstrov v roku 2008 medzi Manchestrom United a Chelsea. Rozhodoval na majstrovstvách sveta v rokoch 2002 a 2006 a na majstrovstvách Európy v rokoch 2004 a 2008. Rozhodcovskú kariéru ukončil 23. októbra 2008 kvôli problémom s achilovkami.

Kondíciu si udržuje jazdou na bicykli, behá a hrá tenis. Okrem slovenského ovláda ešte anglický, ruský a nemecký jazyk. Býva v Prešove, kde sa presťahoval už ako mladý chlapec.

 Rozhodovanie v dôležitých zápasoch 
Pôvodne učiteľ, dnes manažér, sa v roku 1994 už ako 25-ročný stal rozhodcom FIFA. Prial mu zánik Česko-Slovenska, Slovensko poslalo vtedy mladých ľudí na medzinárodné zápasy.

Micheľ debutoval na medzinárodnom poli v novembri 1993 v kvalifikačnom zápase pre MS U21 San Maríno - Anglicko. V UEFA Champions League viedol Micheľ 2001/2002 tri zápasy, 2002/2003 takisto tri zápasy, 2003/2004 už šesť zápasov a 2004/2005 päť zápasov. 

Micheľ rozhodoval finále Pohára UEFA v roku 2003 v španielskej Seville medzi Portom a Celticom, čo bolo jedno z jeho najväčších obsadení.

Viedol štyri kvalifikačné stretnutia na Majstrovstvá sveta v Nemecku a relegačný zápas Švajčiarsko - Turecko 2:0 dňa 12. novembra 2005 v Berne. Jeho asistentmi boli Martin Balko a Roman Slyško. Vrcholom jeho kariéry bolo rozhodovanie vo finále Ligy majstrov 2007/2008, v ktorom Manchester United porazil Chelsea v penaltovom rozstrele.

23. októbra 2008 oznámil nečakane ukončenie kariéry profesionálneho rozhodcu. Podľa svojho vyjadrenia sa rozhodol na základe osobných a zdravotných dôvodov (bola mu operovaná achillova šľacha).

 Rozhodovanie na turnajoch 
Zúčastnil sa na Majstrovstvách Európy U16 EM 1995, Majstrovstvách sveta U-17 WM v Egypte 1997 a Majstrovstvách Európy U21 1998 v Rumunsku, kde pískal vo finále. V roku 2002 bol Micheľ na Majstrovstvách sveta v Kórei a Japonsku, kde rozhodoval jeden zápas.

Na Majstrovstvách Európy v Portugalsku viedol dva zápasy v základných skupinách Grécko - Španielsko a Švajčiarsko - Francúzsko. Okrem toho ho UEFA poverila rozhodovaním zápasu štvrťfinále Majstrovstiev Európy Švédsko a Holandsko 0:0 po predĺžení, 4:5 na jedenástky dňa 26. júna 2004.

Micheľ rozhodoval tri zápasy Konfederačného pohára 2005 v Nemecku.

Na Majstrovstvách sveta v Nemecku v 2006 viedol dva zápasy v základných skupinách  -  1:0,  -  2:1, jeden v osemfinále  -  3:0 a jeden vo štvrťfinále  -  1:1 (4:2 po pokutových kopoch).

Micheľ rozhodoval na majstrovstvách Európy v roku 2008 zápas skupiny A medzi Švajčiarskom a Tureckom, zápas skupiny C medzi Francúzskom a Talianskom a štvrťfinálový zápas medzi Holandskom a Ruskom.

 Štatistika 
 Súťaž zápas ŽK ŽK-ČK ČK Európska liga UEFA  2  10  2  0 Liga majstrov UEFA  26  103  3  3 Majstrovstvá sveta vo futbale 2002  1  8  0  0 Kvalifikácia ME 2004  4  16  0  0 Majstrovstvá Európy vo futbale 2004  3  16  0  0 Pohár konfederácií FIFA 2005  3  13  0  0 Kvalifikácia MS 2006  5  28  0  0 Majstrovstvá sveta vo futbale 2006  4  29  2  0 Spolu  48  223  7  3

* Stav jún 2006

V roku 2005 bol Micheľ podľa IFFHS tretím najlepším rozhodcom sveta, v roku 2006 druhým a v roku 2007 opäť tretím najlepším. Neskôr bol vyhlásený 6. najlepších rozhodcom 21. storočia.

 Kariéra po rozhodcovstve 
Po skončení rozhodcovskej kariéry začal pôsobiť ako manažér. Sedem rokov pôsobil ako riaditeľ medzinárodného oddelenia mnohonásobného ukrajinského futbalového majstra FK Šachtar Doneck.

Bol zvolený za poslanca NR SR za SDKÚ-DS vo volebnom období 20062010. V júli 2008 z klubu SDKÚ-DS odišiel a po Martinovi Kurucovi a Jurajovi Liškovi bol v poradí tretím poslancom, ktorý SDKÚ-DS opustil. Ako hlavný dôvod svojho odchodu uviedol nedemokratické praktiky v strane vo vzťahu k členom bratislavskej organizácie SDKÚ a odmietnutie hlasovania za ratifikáciu Lisabonskej zmluvy. Bol členom výboru pre ľudské práva, národnosti a postavenie žien.

Od decembra 2015 do novembra 2018 pôsobil ako viceprezident a člen predstavenstva, riaditeľ futbalu a futbalový poradca prezidenta významného gréckeho futbalového klubu FC PAOK Solún.

Ľuboš Micheľ založil občianske združenie Talent na pomoc mladým nádejám slovenského futbalu.

Micheľ v októbri 2022 neúspešne kandidoval na primátora Prešova.

V súčasnosti (2025) pôsobí ako obchodný manažér v rôznych oblastiach, a taktiež aj ako predseda predstavenstva 1. FC Tatran Prešov.

 Referencie 

 Externé odkazy 
 The World's best Referee 2005 - Zoznam najlepších rozhodcov sveta v roku 2005

Kategória:Slovenskí futbaloví rozhodcovia
Kategória:Rozhodcovia Majstrovstiev sveta vo futbale 2006
Kategória:Slovenskí manažéri
Kategória:Slovenskí politici
Kategória:Poslanci NR SR (2006 – 2010)
Kategória:Osobnosti zo Stropkova